มีอะไรกับแฟน ประมาณวันที่ 15-16 เดือนนี้ครับ แต่พบว่าจะสิ้นเดือนแล้ว ประจำเดือนไม่มีทีท่าจะมา แต่เมื่อเดือนที่แล้ว ประจำเดือนแฟนไม่มาครับ แต่มาเดือนนี้ ต้นเดือน. ประมาณวันที่5-6 มาเยอะมากครับ คาดว่าคงของเดือนก่อนด้วย (ประจำเดือนหายไปหนึ่งเดือนเต็มแล้วมาต้นเดือนนี้) ปล คุมกำเนิดด้วยถุงยางอนามัยครับ ใส่ถุง+หลั่งนอก (ชักออกมาก่อนที่น้ำอสุจิจะพุ่งจนเต็มปล่อง) ปล2. ยกเช็คระดับสายตา ไม่มีการหยดย้อยลงมา ค่อนข้างมั่นใจว่าถุงไม่รั่วครับ ประกอบกับใส่น้ำแล้วบีบ ตอนถุงพองออก ไม่มีการพุ่งของน้ำออกมา
สวัสดีค่ะ ประจำเดือนปกติจะมาในช่วง 22-35 วันนับจากประจำเดือนครั้งก่อน ดังนั้นตอนนี้อาจจะยังไม่ถือว่ามาช้า ถ้าครั้งก่อนคือมาช่วงวันที่ 5-6 มีนาคม สามารถสังเกตอาการต่อไปได้ การที่ประจำเดือนไม่มาเดือนนี้ ไม่ได้แปลว่ามันจะไปรวมกันไปออกเดือนหน้านะคะ ถ้าไม่มาเดือนนี้แสดงว่ามีความผิดปกติในร่างกายในการสร้างฮอร์โมนที่กระตุ้นการเจริญเติบโตของเยื่อบุโพรงมดลูกทำให้ไม่มีประจำเดือนออกมา ควรหาสาเหตุค่ะอาการประจำเดือนมาช้ามีสาเหตุได้จาก-การตั้งครรภ์-ความเครียด การพักผ่อนน้อย-ความผิดปกติในมดลูกหรือรังไข่แนะนำถ้าประจำเดือนยังมาช้า มีเลือดออกผิดปกติออกจากช่องคลอด ร่วมกับปวดหน่วงท้องน้อยควรไปพบสูตินรีแพทย์เพื่อหาสาเหตุค่ะการคุมกำเนิดด้วยการใช้ถุงยางอนามัย หากไม่มีการรั่ว ใส่ตลอดการมีเพศสัมพันธ์ถือว่าเป็นวิธีที่มีประสิทธิภาพในการคุมกำเนิดได้สูงสุดถึง 98% โอกาสตั้งครรภ์มีน้อยค่ะ